wickkiey/tamil-wikipedia-chunked huggingface dataset:
# திருவாலங்காட்டுச் செப்பேடுகள்

## 31 செப்பேடுகள்

### சமஸ்கிருதப் பகுதி

சம்ஸ்கிருதப் பகுதியில் 137 செய்யுள்கள் உள்ளது. சூரியனில் தொடங்கி சோழ அரசர்களின் வம்சாவளி குறிப்பிடப்பட்டுள்ளது. சூரிய குல சோழர்களின் முன்னோர்களான வைவஷ்த மனு, இச்வாகு, புரஞ்செயன், அர்யமான், முசுகுந்தன், சிபிச் சக்கரவர்த்தி முதலான அரசர்களை குறித்துள்ளது. சிபிக்கு அடுத்து மருத்தன் என்ற அரசனும் அதன்பின் துஷ்யந்தன் என்ற அரசனும் ஆண்டனர். துஷ்யந்தனின் மகன் பரதன். இந்தப் பரதனுக்குப் பிறந்தவன் சோழ ராஜன். இவனுடைய பெயரை வைத்துத்தான், சோழ வம்சம் என்று இந்தப் பரம்பரை குறிப்பிடப்படுகிறது. சோழனின் மகன் ராஜகேசரி, அவனுடைய மகன் பரகேசரி. இவ்விருவருடைய பெயர்களைத்தான் தங்கள் விருதுப்பெயர்களாக மாறி மாறி பிற்காலச் சோழர்கள் சூட்டிக்கொண்டனர்.  
சோழ வம்சத்தில் கலியுகத்தின் முதல் அரசனாக பெருநற்கிள்ளி குறிப்பிடப்படுகின்றான். அடுத்து காஞ்சி மாநகரைப் பொன்னால் அலங்கரித்ததாகவும், காவிரியின் இரு கரைகளிலும் அரண்களை அமைத்தத பெருமைகளுக்குடைய கலிகாலன் என்ற அரசனின் பெயர் வருகிறது. கரிகாலச் சோழனைத்தான் இச்செப்பேடுகள் இவ்வாறு குறித்திருக்கவேண்டும். அதன்பின் இமயம் வரை தனது ஆட்சியை நீட்டித்த சோழன் செங்கணான் பற்றி இப்பகுதி விளக்குகிறது.  
அதன்பின் பிற்கால சோழர்கள் வரலாறு தொடங்குகிறது. “இந்த வம்சத்தில் தோன்றிய விசயாலய சோழன், ஆதித்த சோழன், முதலாம் பராந்தக சோழன், இராஜாதித்த சோழன், கண்டராதித்தர், சுந்தர சோழன், மதுராந்தகன், முதலாம் இராஜராஜ சோழன், இராசேந்திர சோழன் ஆகியவர் நடத்தியப் போர்கள் மற்றும் பிற வரலாறுகளைக் கூறுகிறது. இராசேந்திர சோழன் கங்கை ஆற்று நீரைக் கொண்டு வந்து சோழகங்கம் ஏரியை வெட்டியதாக செப்பேடுகள் கூறுகிறது. காந்தளூர்சாலைப் போர்களை விளக்குகிறது.
# திருவாலங்காட்டுச் செப்பேடுகள்

## 31 செப்பேடுகள்

### தமிழ்ப் பகுதி

தமிழ் செப்பேடுகள் சோழர்கள் செய்த கோயில் திருப்பணிகள், கோயில்களுக்கு தானமாக அளிக்கப்பட்ட நிலப்பகுதிகள் பற்றிய விவரங்களையும், அதனை நிர்வகிக்கும் முறைகளை விளக்குகிறது. கோ நேரின்மை கொண்டான் என்று தன்னை சிறப்பித்துக்கொள்ளும் ராஜேந்திரன், தன்னுடைய ஆணை மாவட்டத்தலைவர்களான நாட்டார், பிரம்மதேயத் தலைவர்கள், ஊர்களில் (கிராமங்களில்) உள்ளவர்கள், நகரத்தில் உள்ளவர்கள், கோவில் நிலங்களைப் பாதுகாப்போர், சமண, பௌத்தப் பள்ளிகளுக்கான சந்தங்களை வசூல் செய்வோர் ஆகியவர்களை கட்டுப்படுத்தும் என்று கூறுகிறது. பழையனூர் கிராமத்தைப் பிரித்து திருவாலங்காட்டுக் கோவிலுக்கு 169 ஏக்கர் நிலம் தேவதானமாக வழங்கப்பட்டது.  
இந்த ஆணையை நிறைவேற்ற வேண்டிய அதிகாரிகள், ஓலை நாயகங்கள், சாட்சிக் கையொப்பமிட்டவர்கள் ஆகியோரின் பெயர்ப்பட்டியல் குறிப்பிடப்பட்டுள்ளது. இந்த ஆணை அரசு ஆவணங்களில் பதிவு செய்யப்பட்டபோது உடனிருந்த அதிகாரிகளின் விவரங்களும் காணப்படுகின்றது.
# பூசா பாசுமதி 1121

**பூசா பாசுமதி 1121** *(Pusa Basmati 1121 (PB 1121)* என்பது சுயாதீனமாக பெறப்பட்ட பாசுமதி அரிசி வகையாகும், இது நீண்ட இனப்பெருக்க செயல்முறையில் கலப்பினமாக்கல் செயல்முறை மூலம் உருவானது. இந்த பாசுமதி அரிசி வகை பத்மசிறீ விருது பெற்ற விஜயபால் சிங் அவர்களால் புது தில்லியில் உள்ள இந்திய வேளாண் ஆராய்ச்சி நிறுவனத்தில் (IARI) உருவாக்கப்பட்டது. இது 2003 ஆம் ஆண்டு வணிக சாகுபடிக்காக சம்பா சாகுபடி பருவத்தில் பூசா 1121 (பூசா சுகந்த் 4) என வெளியிடப்பட்டது. 2007 ஆம் ஆண்டு வாக்கில், இந்த வகை உழவர்களிடையே பரவலாக பிரபலமடைந்தது, மேலும் 2008 ஆம் ஆண்டில் பூசா பாசுமதி 1121 என மறுபெயரிடப்பட்டது. மேலும் இது சமையலில் அதிக தானிய நீளத்திற்கான உலக சாதனையை பெற்றுள்ளது என்பது குறிப்பிடத்தக்கது.
# பூசா பாசுமதி 1121

## இனப்பெருக்க வரலாறு

1990 களில் இந்திய வேளாண் ஆராய்ச்சி நிறுவனம் பாசுமதி வகை மேம்பாட்டுத் திட்டத்தை தீவிரமாகப் பின்பற்றி வந்தது, பல கலப்பினங்கள் மதிப்பீட்டில் இருந்தன. இவற்றில் ஒன்று பாசுமதி 370 மற்றும் வகை 3 ஆகிய இரண்டு பாரம்பரிய சாகுபடிகளுக்கு இடையில் செய்யப்பட்ட பல இடைநிலை கலப்பினங்களிலிருந்து பெறப்பட்ட பூசா 614 கலப்பினமாகும். பூசா 614 இன் சந்ததியினரிடையே தானிய நீளம் மற்றும் நேரியல் சமைத்த தானிய நீட்சியை மேம்படுத்தும் நோக்கத்துடன், பூசா 614–1-2 மற்றும் பூசா 614–2–4-3 என்ற இரண்டு சகோதரி வரிசைகளைப் பயன்படுத்தி மற்றொரு கலப்பினமாக்கல் செய்யப்பட்டது. 1992 சம்பா பருவத்தில் , இந்தக் கலப்பினத்தின் இரண்டாவது தலைமுறையிலிருந்து (F2) தேர்ந்தெடுக்கப்பட்ட தேர்வுகளின் விதிவிலக்காக நீண்ட அரைக்கப்பட்ட அரிசி தானியங்களையும் அதிக நேரியல் சமைத்த தானிய நீட்சியையும் காட்டிய ஒரு வரிசையை விளைவித்தன. அடுத்தடுத்த தலைமுறைகளில் மேலும் தேர்வுகள் பூசா 1121–92–8-13-3 என்ற உயர்ந்த வரிசையை விளைவித்தன.
# கைட்ரோபைலக்சு கிராசிலிசு

## வாழிடம்

**கைட்ரோபைலக்சு கிராசிலிசு** சதுப்பு நிலங்கள், விவசாய நிலம், புல்வெளிகள், புதர் காடுகளில் சுமார் 600மீட்டருக்கும் குறைவான உயரத்தில் காணப்படுகிறது. முதிர்ந்த தவளைகள் பகுதி-ஆர்போரியல், பகுதி-நீர்வாழ் உயிரினமாகும். அதேசமயம் இவற்றின் தலைப்பிரட்டைகள் தேங்கி நிற்கும் நீரில் வாழ்கின்றன. *கை. கிராசிலிசு* என்பது ஒரு பொதுவான சிற்றினமாகும், இது ஈரநில மீட்பு, நகரமயமாக்கல், நீர்வாழ் வேளாண் இரசாயன மாசுபாடு மூலம் அதன் ஈரநில வாழ்விடங்களை இழப்பதால் அச்சுறுத்தப்படுகின்றன. இது பல பாதுகாக்கப்பட்ட பகுதிகளில் காணப்படுகிறது.
# சுழிக் கார்பன் உலகம்

**சுழிக் கார்பன் உலகம்** (*Zero Carbon World*) என்பது ஒரு பிரித்தானியத் தொண்டு நிறுவனமாகும். கார்பன் குறைப்பு திட்டங்களை ஆதரிப்பதன் மூலம் நிகர சுழி உமிழ்வு இலக்கை இந்நிறுவனம் ஊக்குவிக்கிறது. இங்கிலாந்து மற்றும் வேல்சில் பதிவு செய்யப்பட்டுள்ளது. வரையறுக்கப்பட்ட ஒரு பொறுப்பு நிறுவனமாகவும் சுழிக் கார்பன் உலகம் பதிவு செய்யப்பட்டுள்ளது.
# சுழிக் கார்பன் உலகம்

## நோக்கங்கள்

சுழிக் கார்பன் உலகம் அறக்கட்டளையின் நோக்கங்கள்:
1. கார்பன் குறைப்பு திட்டங்களை செயல்படுத்துதல்
1. தனிநபர்கள் மற்றும் நிறுவனங்களிடையே நிலவும் கார்பன் குறைப்பு தொடர்பான தவறான கருத்துக்களை நீக்குதல்
1. நிலையான தீர்வுகளை அதிக அளவில் ஏற்றுக்கொள்வதை ஊக்குவித்தல்
# சுழிக் கார்பன் உலகம்

## மின்சார வாகன மின்னேற்றிகள்

சுழிக் கார்பன் உலகத்தின் நோக்கங்களை நிறைவேற்றுவதற்கான ஒரு வழி, ஐக்கிய இராச்சியம் முழுவதும் உள்ள பல்வேறு நிறுவனங்களுக்கு மின்சார வாகன மின்னேற்றி நிலையங்களை நன்கொடையாக வழங்குவதாகும். நன்கொடையாக வழங்கப்பட்ட மின்னேற்றிகளை நிறுவும் தளங்கள் அறக்கட்டளையின் சுழிநிகர மின்வாகன மின்னேற்றி வரைபடத்தில் சேர்க்கப்படும்.
# சுழிக் கார்பன் உலகம்

## நிதியுதவி

2012 பாத் திரைப்பட விழாவின் புரவலர்களில் சுழிக் கார்பன் உலகம் அறக்கட்டளையும் ஒன்றாகும். இந்நிகழ்வில் மின்சார காரின் பழிவாங்கும் செயல் என்ற ஆங்கில ஆவணப்படக் காட்சியும் அடங்கும்.
# சுழிக் கார்பன் உலகம்

## நடவடிக்கைகள்

ஐக்கிய நாடுகள் அவையும் சுழிக் கார்பன் உலகத்தை ஆதரிக்கிறது. சில நாடுகள் சுழிக் கார்பன் உலகம் காண இலக்கு வெளியிட்டதோடு நில்லாமல் அதை சட்டமாக்கியும் உள்ளன. சில நாடுகள் விமானங்கள், தீவிரத் தொழிற்துறை, கட்டிடங்கள் போன்ற முக்கிய உமிழ்வு துறைகளை அடையாளம் கண்டு அவற்றில் மாற்றங்கள் செய்ய நடவடிக்கை எடுத்து வருகின்றன. உலக நாடுகள் இந்நோக்கத்தை அடைவதற்கான சட்ட, நிதி, தொழில்நுட்ப, ஒத்துழைப்பு முயற்சிகளை பல்வேறு வழிகளில் எடுத்து வருகின்றன.
# தம்பட்டை

<templatestyles src="Module:Infobox/styles.css"></templatestyles>
**தம்பட்டை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது திருக்கோவில் பிரதேச செயலாளர் பிரிவில் அமைந்துள்ளது. இது அக்கரைப்பற்றுக்குத் தெற்கே சுமார் 7 கிலோமீட்டர் தூரத்தில் அமைந்துள்ளது. இது ஒரு கடற்கரைக் கிராமம் ஆகும்.
# கிவு லாக்கசு

**கிவு லாக்கசு** (*Kivu Lacus*) என்பது சனி கோளின் மிகப்பெரிய நிலவான டைட்டனின் வட துருவப் பகுதியில் உள்ள சிறிய ஐதரோகார்பன் ஏரியாகும். மீத்தேன்–ஈத்தேன் கலவையால் ஆன இந்த ஏரியை அமெரிக்காவின் ஆளில்லா விண்கலமான காசினி-ஐசென் கண்டுபிடித்து அறிவித்தது. இந்த ஏரி தைட்டன் நிலவின் வட துருவத்திற்கு அருகில் உள்ளது. காங்கோ மற்றும் உருவாண்டா மக்களாட்சிக் குடியரசில் உள்ள கிவு ஏரியின் பெயரிடப்பட்டது. லாக்கசு என்ற சொல்லுக்கு இலத்தீன் மொழியில் சிறிய ஏரி என்று பொருளாகும். 2012 ஆம் ஆண்டில், காசினி விண்கலம் ஏரியிலிருந்து ஒரு அகச்சிவப்பு ஒளியைக் கண்டது. இதன் அம்சங்கள் அலைகளை பரிந்துரைத்தன.
# இந்திய தொலை உணர்வு நிறுவனம்

**இந்திய தொலை உணர்வு நிறுவனம்** (Indian Institute of Remote Sensing) என்பது இந்திய விண்வெளி<nowiki/>த் துறையின் கீழ் 1966ஆம்உத்தராகண்டம் மாநிலம் டேராடூனில் நிறுவப்பட்ட நிறுவனம் ஆகும். இந்த நிறுவனம் ஆனது தொலைதூர உணர்வு, சுற்றுச்சூழல் தகவல் மற்றும் இயற்கை வளங்கள், சுற்றுச்சூழல் மற்றும் பேரிடர் மேலாண்மைக்கான GPS தொழில்நுட்பம் ஆகிய துறைகளில் ஆராய்ச்சி, உயர் கல்வி பயன்பாட்டுக்காக செயல்படுகிறது.
# அறிவுத் தோட்டம்

**அறிவுத் தோட்டம்** (*ArivuThottam*) சென்னையிலிருந்து 150 கி.மீ தொலைவில், வேலூரில் இலத்தேரிக்கு அருகில் அமைந்துள்ள காளாம்பட்டு கிராமத்தில் அமைந்துள்ளது. இத்தோட்டம் தமிழக அரசின் தரச்சான்று பெற்ற அங்கக வேளாண் பண்ணையாகும். முழுக்க முழுக்க இயற்கை விவசாய முறையைப் பயன்படுத்தி இந்தத் தோட்டத்தில் விவசாயம் செய்யப்படுகிறது. அறிவுத் தோட்டத்தில் , நூற்றுக்கும் மேற்பட்ட மாமரங்கள், 110 தென்னை மரங்கள் , 50 ஆரஞ்சு மரங்கள் , 50 எலுமிச்சை மரங்கள் , வாழை தோப்பு உள்ளிட்டவை காணப்படுகின்றன. மேலும், இங்கு வெண்டைக்காய் , கத்தரிக்காய், தக்காளி , பச்சைமிளகாய் , பப்பாளிப்பழம் உள்ளிட்ட காய் கனி வகைகளும் பயிரிடப்படுகின்றன. துளசி, தூதுவளை, வல்லாரை, பிரண்டை, முடக்கறுத்தான், கல்யாண முருங்கை, சிறுகுறிஞ்ஞான் உள்ளிட்ட 50 எண்ணிக்கைக்கும் மேற்பட்ட மூலிகைச்செடி வகைகளும் இங்கு வளர்க்கப்பட்டுள்ளன. ஆண்டு ஒன்றுக்கு 4 டன் மாங்கனிகளும் , 10 000 தேங்காய்களும் அறிவுத் தோட்டத்தில் மகசூலாய் கிடைக்கின்றன.
# அறிவுத் தோட்டம்

## வரலாறு

வேலூர் மாவட்டம் காட்பாடியில் தன் குடும்பத்தினருடன் வசித்து வரும் வங்கி மேலாளர், விவசாய மேம்பாட்டு சிறப்பு அலுவலர் செந்தமிழ் செல்வன் என்பவர் தனது வங்கியின் வாடிக்கையாளர்கள் வாங்கிய விவசாயக் கடன்களை திருப்பி செலுத்த முடியாமல் அவதிப்படுவதைப் பார்த்து மன வேதனை அடைந்ததன் விளைவாகத் தோன்றியதுதான் அறிவுத் தோட்டம் என்ற கரிமப் பண்ணை.  
இயற்கை விவசாயம் சார்ந்த புத்தகங்கள், சமூக வலைத்தள கானொளிகள் போன்றவற்றை அதிகம் பார்த்து கற்றுக்கொண்டு தான் கற்றுக்கொண்டதை வங்கி வாடிக்கையாளர்களுக்கும் கற்பிக்கலாம் என்று செந்தமிழ் செல்வன் பல முயற்சிகளை மேற்கொண்டார். இயற்கை விவசாயத்தில் எதிர்பார்க்கும் லாபம் கிடைக்காது என்று அவர்கள் அஞ்சியதால், அவர்களுக்கு தானே ஒரு முன்னோடியாகத் திகழ வேண்டும் என்று நினைத்தார். ஓய்வுபெற மூன்று ஆண்டுகள் இருந்த நிலையில், 2012-ஆம் ஆண்டு தனது சொந்த வீட்டை 40 லட்சம் ரூபாய்க்கு அடமானம் வைத்து இலத்தேரி அருகே உள்ள காளாம்பட்டு என்ற கிராமத்தில் 3 ஏக்கர் விவசாய நிலத்தை வாங்கினார்.  
நிலத்தை வாங்கும்பொழுது அங்கு சில பட்டுப்போன தென்னை மற்றும் மாங்காய் மரங்கள் மட்டும் இருந்தன. சாகும் தருவாயில் இருந்த அந்த மரங்களையும் , நிலத்தையும் இயற்கை விவசாயத்தின் மூலம் எப்படியும் உயிர்ப்பிக்க வைத்துவிடலாம் என்ற நம்பிக்கையோடு களத்தில் இறங்கினார். பாசனவசதிக்கும், புதிய மரக் கன்றுகள் வாங்குவதற்கும் பணம் பற்றாமல் இருந்ததால் வங்கிப்பணியிலிருந்து ஓராண்டுக்கு முன்னரே விருப்ப ஓய்வில் ஓய்வு பெற்றார். ஓய்வூதியப் பலனாகக் கிடைத்த பணத்தை செலவழித்து நிலத்தைச் சீர்செய்தார். எஞ்சிய பணத்தில் அடமானம் வைத்த வீட்டை மீட்டுக் கொண்டார். நிலத்திற்கு அறிவுத் தோட்டம் என்று பெயர் சூட்டி இயற்கை முறை விவசாயத்தில் வெற்றியை சுவைத்துள்ளார்.
# அறிவுத் தோட்டம்

## கற்கும் களம்

இயற்கை விவசாயத்தின் மீது ஆர்வம் உடையவர்களுக்கு மாதத்திற்கு ஒரு முறை கல்விச் சுற்றுலா அனுமதிக்கப்படுகிறது. மாதத்தின் மூன்றாம் ஞாயிற்றுக்கிழமைகளில் இயற்கை விவசாய வகுப்புகளும் எடுக்கப்படுகின்றது. வேளாண் சுற்றுலா வரும் மாணவர்கள், பொதுமக்கள், விவசாயிகள், இயற்கை ஆர்வலர்கள் அனைவருக்கும் இங்கு சூழல் விவசாயம் விளக்கப்படுகிறது. மண்புழு உரம், பஞ்சகாவ்யா இயற்கை உரங்கள் தயாரிப்பை பார்வையிடவும் அனுமதிக்கப்படுகிறது.
# எம். எம். முருகப்பன்

**எம். எம். முருகப்பன்** (*M. M. Murugappan*) என்பவர் முருகப்பா குடும்பத்தின் நான்காவது தலைமுறை உறுப்பினரும் , முருகப்பா குழுமத்தின் முன்னாள் தலைவரும் ஆவார்.
# எம். எம். முருகப்பன்

## வாழ்க்கை வரலாறு

இவர் தற்போது கார்போரண்டம் யுனிவர்சல் லிமிடெட், சோழமண்டலம் எம். எஸ் ஜெனரல் இன்சூரன்ஸ் கம்பெனி லிமிடெட், முருகப்பா வாட்டர் & டெக்னாலஜி சொல்யூஷன்ஸ் ஆகியவற்றின் தலைவராகவும், ஏஎம்எம் அறக்கட்டளையின் அறங்காவலராகவும் உள்ளார். மேலும் முருகப்பா பால தொழில்நுட்பக் கல்லூரியின் தாளாளராகவும், சென்னை தொழில்நுட்பக் கழக வாரியத்திலும் உள்ளார். முருகப்பன் சையண்ட் லிமிடெட் வாரியத்தில் நிர்வாகி அல்லாத தலைவராக உள்ளார். இவர் 2020 இல் மகிந்திரா அண்டு மகிந்திரா லிமிடெட் வாரியத்திலிருந்து ஓய்வு பெற்றார். இவர் இலங்கையின் கார்சன் கம்பர்பாட்ச்சின் சுயாதீன இயக்குநராகவும் பணியாற்றுகிறார். 2022 ஆம் ஆண்டில், ஐஐஎம் இந்தூர் (இந்திய மேலாண்மை நிறுவனம்) ஆளுநர் குழுவின் தலைவராக நான்கு ஆண்டு காலத்திற்கு நியமிக்கப்பட்டார்.  
இவர் லவ்டேலில் உள்ள லாரன்ஸ் பள்ளியில் பயின்றார், மேலும் சென்னை பல்கலைக்கழகத்தின் அழகப்பர் தொழில்நுட்பக் கல்லூரியில் வேதியியல் பொறியியலில் இளங்கலைப் பட்டமும், அமெரிக்காவின் மிச்சிகன் பல்கலைக்கழகத்தில் வேதியியல் பொறியியலில் முதுகலைப் பட்டமும் பெற்றார். இவர் அமெரிக்க மற்றும் இந்திய வேதியியல் பொறியாளர்கள் நிறுவனங்கள், இந்திய பீங்கான் சங்கம் மற்றும் நெகிழி மற்றும் இரப்பர் நிறுவனம் ஆகியவற்றில் உறுப்பினராக உள்ளார். 2019 திசம்பரில், தொழில்துறைக்கு இவர் செய்த பங்களிப்புகளுக்காக விகடன் குழுமத்தால் வாழ்நாள் சாதனையாளர் விருது வழங்கப்பட்டது. டைகான் சென்னை 2022 இல் அவருக்கு வாழ்நாள் சாதனையாளர் விருதும் வழங்கப்பட்டது.  
இவர் முருகப்பா குழும நிறுவனங்களான டியூப் இன்வெஸ்ட்மென்ட்ஸ் ஆஃப் இந்தியா (TII), கோரமண்டல் இன்டர்நேஷனல் லிமிடெட், சோழமண்டலம் இன்வெஸ்ட்மென்ட் அண்ட் ஃபைனான்ஸ் கம்பெனி ஆகியவற்றின் முன்னாள் தலைவரும் இயக்குநரும் ஆவார். 2018 ஆம் ஆண்டில், பிசினஸ் ஸ்டாண்டர்டுக்கு அளித்த பேட்டியில், பண்டைய சீன நூல்கள் மற்றும் ஜான் ஹைடரின் *தி தாவோ ஆஃப் லீடர்ஷிப்* புத்தகம் ஆகியவை இவரது 'எளிய' தலைமைத்துவ பாணியில் எவ்வாறு தாக்கத்தைச் செலுத்தியது என்பதைக் குறிப்பிட்டார்.  
2019 ஆகத்தில், சி.இ.ஒ விருதுகள் 2019 விழாவில், எம். எம். முருகப்பன் "பவுண்ட்ரி பிரேக்கர்" விருதைப் பெற்றார், இது "சிறந்த செயல்திறனைக் கொண்ட அதே வேளையில் உலகளாவிய ஒரு இந்திய நிறுவனத்தை நடத்தும் இந்திய வம்சாவளியைச் சேர்ந்த ஒரு அசாதாரண மனிதருக்கு" வழங்கப்படுகிறது.  
தீவிர ஆக்கி ஆர்வலரான முருகப்பன், 9 தசாப்தங்களுக்கும் மேலாக சென்னையில் நடைபெற்று வரும் எம்.சி.சி-முருகப்பா தங்கக் கோப்பைக்கான தேசிய அளவிலான ஹாக்கி போட்டியின் தொடர்ச்சியான பாரம்பரியத்தை உறுதிபடுத்தி வருகிறார்.  
முருகப்பன் தற்போது தமிழ்நாட்டின் சென்னையில் வசிக்கிறார்.
# திரான் தான் டூ

**திரான் தான் டூ** (*Trần Thanh Tú*) என்பவர் வியட்நாம் நாட்டைச் சேர்ந்த ஒரு சதுரங்க வீரராவார். 1990 ஆம் ஆண்டு வியட்நாமின் சௌ தான் மாவட்டத்தில் இவர் பிறந்தார். பிடே அமைப்பு 2025 ஆம் ஆண்டு நவம்பர் மாதத்தில் இவருக்கு பன்னாட்டு சதுரங்க மாசுட்டர் பட்டத்தை வழங்கியது. இந்தியாவின் கோவாவில் நடைபெற்ற 2025 சதுரங்க உலகக் கோப்பை போட்டியில் விளையாடினார். 2020 ஆம் ஆண்டு வரை வியட்நாம் நாட்டிற்காக விளையாடிய இவர் 2020 ஆம் ஆண்டிற்குப் பின்னர் சப்பான் நாட்டிற்காக விளையாடி வருகிறார்.
# திரான் தான் டூ

## சதுரங்க வாழ்க்கை

திரான் தான் டூ ஒரு கிராமப்புறப் பகுதியில் வளர்ந்தார். இவரது சகோதரர்களால் சதுரங்கம் விளையாட்டிற்கு இவரை அறிமுகப்படுத்தினர். 4 முதல் 5 வயதிலேயே சதுரங்கம் விளையாடத் தொடங்கினார்.  
2013 ஆம் ஆண்டில், திரான் தான் டூ கான் தோ பல்கலைக்கழகத்தில் தகவல் தொழில்நுட்ப பாடத்தில் பட்டம் பெற்றார். ஒரு மென்பொருள் உருவாக்குநராகப் பணியாற்றத் தொடங்கினார்.  
2015 ஆம் ஆண்டு சூலை மாதத்தில் திரான் தான் டூ ஒரு பொறியியல் நிறுவனத்தில் வேலை செய்வதற்காக சப்பானுக்குச் சென்றார். அந்நாட்டில் உள்ள ஒரு சதுரங்கக் கழகத்திலும் சேர்ந்தார்.  
2016 ஆம் ஆண்டு செப்டம்பர் மாதத்தில் 42ஆவது சதுரங்க ஒலிம்பியாடு போட்டியில் சப்பானைப் பிரதிநிதித்துவப்படுத்தி விளையாடத் தொடங்கினார். 2020 ஆண்டு சப்பான் சதுரங்க அணியின் தலைவராக விளையாடினார். 2022 ஆம் ஆண்டில், தேசிய வாகையாளர் போட்டியில் மிராய் ஆசிமாவுக்கு அடுத்த இரண்டாவது இடத்தைப் பிடித்தார். ஆனால் 44 ஆவது சதுரங்க ஒலிம்பியாடு போட்டியில் அவருடன் சப்பானைப் பிரதிநிதித்துவப்படுத்தினார்.  
2023 ஆம் ஆண்டு நடைபெற்ற சதுரங்க உலகக் கோப்பை போட்டியில் திரான் தான் டூ விளையாடினார். அங்கு முதல் சுற்றில் உருசிய சதுரங்க வீரர் டேவிட் பரவியனால் தோற்கடிக்கப்பட்டார்.  
2024 ஆம் ஆண்டு செப்டம்பர் மாதத்தில் நடைபெற்ற 45ஆவது சதுரங்க ஒலிம்பியாடு போட்டியில் சப்பானுக்காக விளையாடினார். அங்கு ஆதாம் கோசாக், அகமத் அல்-காதிப் மற்றும் விக்னிர் வட்னர் சுடீபன்சன் ஆகிய கிராண்ட்மாசுட்டர்களைத் தோற்கடித்தார். இந்த சாதனைகளுக்குப் பிறகு, இவருக்கு சர்வதேச மாசுட்டர் பட்டம் வழங்கப்பட்டது. முன்னதாக உலகின் மிக உயர்ந்த தர மதிப்பீடு பெற்ற வேட்பாளர் சதுரங்க மாசுட்டராக இருந்தார்.
# சாம்ரித் வர்மா

**சாம்ரித் வர்மா** (*Sammridh Varma*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பீகாரில் மேற்கு சம்பாரண் மாவட்டம் நர்காட்டியகஞ்ச் பகுதியினைச் சேர்ந்தவர். குவாலியரில் 2007ஆம் ஆண்டு இடைநிலைக் கல்வியினை முடித்த வர்மா, கலிபோர்னியா, கேம்பிரிச்சு பல்கலைக்கழகங்களில் வணிகம் தொடர்பான படிபுகளை முடித்துள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் சிக்டா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சாம்ரித் வர்மா

## தேர்தல் செயல்பாடு

### 2025

(Detailed Results at:
https://results.eci.gov.in/ResultAcGenNov2025/ConstituencywiseS049.htm)
# செயல்திறன் ஒளியியல்

**செயல்திறன் ஒளியியல்** (*Active optics*) என்பது 1980 ஆம் ஆண்டுகளில் உருவாக்கப்பட்ட பிரதிபலிப்புத் தொலைநோக்கிகளுடன் பயன்படுத்தப்படும் ஒரு தொழில்நுட்பமாகும். காற்று, வெப்பநிலை மற்றும் இயந்திர அழுத்தம் போன்ற வெளிப்புறத் தாக்கங்களால் ஏற்படும் சிதைவைத் தடுக்க தொலைநோக்கியின் கண்ணாடிகளைக் கடினமாக வடிவமைக்கிறது. செயல்திறன் ஒளியியல் இல்லாமல், 8 மீட்டர் தொலைநோக்கிகளை உருவாக்குவது சாத்தியமில்லை. மேலும் பிரிக்கப்பட்ட கண்ணாடிகள் கொண்ட வானியல் தொலைநோக்கிகளிலும் சாத்தியமில்லை.
இந்த முறை, நோர்டிக் ஆப்டிகல் தொலைநோக்கி,புதிய தொழில்நுட்ப தொலைநோக்கி, டெலஸ்கோபியோ நாசியோனேல் கலிலியோ மற்றும் கெக் தொலைநோக்கிகள் மற்றும் 1990களின் நடுப்பகுதியில் இருந்து கட்டப்பட்ட அனைத்து மிகப்பெரிய தொலைநோக்கிகள் ஆகியவற்றில் பயன்படுத்தப்படுகிறது.இது குறுகிய கால அளவில் செயல்படுகிறது மற்றும் வளிமண்டலச் சிதைவுகளைச் சரிசெய்கிறது.
இதன் தகவமைப்பு ஆதரவு அமைப்பின் பகுதியினுடைய முன்மாதிரியாகும்.
பெரும்பாலான நவீன தொலைநோக்கிகள் பிரதிபலிப்பாளர்களாகும் முதன்மைப் பகுதி மிகப் பெரிய கண்ணாடியாகும். வரலாற்று ரீதியாக, காற்று மற்றும் கண்ணாடியின் சொந்த எடை போன்ற சக்திகள் அதைச் சிதைக்கும் போதிலும், சரியான மேற்பரப்பு உருவத்தைப் பராமரிக்க முதன்மைக் கண்ணாடிகள் மிகவும் தடிமனாக இருந்தன. இது அவற்றின் அதிகபட்ச விட்டத்தை 5 அல்லது 6 மீட்டர் (200 அல்லது 230 அங்குலங்கள்) ஆக மட்டுப்படுத்தியது,சான்றாக பாலோமர் ஆய்வகத்தின் ஹேல் தொலைநோக்கி.  
1980 களில் இருந்து உருவாக்கப்ட்ட ஒரு புதிய தலைமுறைத் தொலைநோக்கிகள் அதற்கு பதிலாக மெல்லிய, இலகுவான எடை கண்ணாடிகளைப் பயன்படுத்துகின்றன. அவை சரியான வடிவத்தில் தங்களை உறுதியாக பராமரிக்க மிகவும் மெல்லியவை, எனவே கண்ணாடியின் பின்புறத்தில் ஆக்சுவேட்டர்களின் வரிசை இணைக்கப்பட்டுள்ளது. பிரதிபலிப்பு மேற்பரப்பை மறுசீரமைப்பின் போது சரியான வடிவத்தில் வைத்திருக்க ஆக்சுவேட்டர்கள் கண்ணாடி உடலுக்கு மாறி விசைகளைப் பயன்படுத்துகின்றன. தொலைநோக்கி பல சிறிய கண்ணாடிகளாகவும் பிரிக்கப்படலாம், இது பெரிய, ஒற்றைக்கல் கண்ணாடிகளுக்கு ஏற்படும் எடை காரணமாக தொய்வைக் குறைக்கிறது.படத்தின் தரக் கண்டறி மற்றும் இயக்கிகளைக் கட்டுப்படுத்தி சிறந்த படத்தைப் பெற ஒரு கணினி ஆகியவற்றின் கலவையானது செயல்திறன் ஒளியியல்(ஆக்டிவ் ஆப்டிக்ஸ்) என்று அழைக்கப்படுகிறது.
செயல்திறன் ஒளியியல்(ஆக்டிவ் ஆப்டிக்ஸ்) என்ற பெயரின் பொருள், காற்று, தொய்வு, வெப்ப விரிவாக்கம் மற்றும் தொலைநோக்கி அச்சு சிதைவு போன்ற சுற்றுச்சூழல் சக்திகளுக்கு எதிராக ஒரு கண்ணாடியை (பொதுவாக முதன்மை) அதன் உகந்த வடிவத்தில் வைத்திருக்கும் அமைப்பாகும். செயல்திறன் ஒளியியல் ஒப்பீட்டளவில் மெதுவாக மாறும் சிதைக்கும் சக்திகளுக்கு ஈடுசெய்கிறது, (தோராயமாக வினாடிகளின் நேர அளவுகளில்) எனவே தொலைநோக்கி அதற்கு உகந்த வடிவத்தில் அசையாமல் உள்ளது.
# இராஜேசு குமார் குப்தா

**இராஜேசு குமார் குப்தா** (*Rajesh Kumar Gupta*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பீகாரில் கிழக்கு சம்பாரண் மாவட்டம் மோத்தி அரி பகுதியினைச் சேர்ந்தவர். குப்தா 2001ஆம் ஆண்டு தொழில்நுட்பக் கல்வியில் பெங்களூரில் பட்டயப் படிப்பினை முடித்துள்ளார். லோக் ஜனசக்தி (ராம் விலாஸ்) கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் சுகவுலி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இராஜேசு குமார் குப்தா

## தேர்தல் செயல்பாடு

### 2025

(Detailed Results at:
https://results.eci.gov.in/ResultAcGenNov2025/ConstituencywiseS0411.htm)
# சாணக்யா தேசிய சட்டப் பல்கலைக்கழகம்

**சாணக்யா தேசிய சட்டப் பல்கலைக்கழகம்** (*Chanakya National Law University*) என்பது இந்தியாவில் பீகார் மாநிலத்தின் பாட்னாவில் செயல்படும் ஒரு பொது சட்டப் பள்ளி மற்றும் தேசிய சட்டப் பல்கலைக்கழகமாகும். இது 2006ஆம் ஆண்டில் பீகார் அரசாங்கத்தால் (2006ஆம் ஆண்டின் பீகார் சட்டம் 24) சட்டக் கல்வி துறையில் அர்ப்பணிக்கப்பட்ட ஒரு பொதுப் பல்கலைக்கழகமாக நிறுவப்பட்டது. பாட்னா உயர் நீதிமன்றத்தின் தலைமை நீதிபதி இந்தப் பல்கலைக்கழகத்தின் அலுவல்முறை வேந்தராக உள்ளார். இது இந்தியாவின் தன்னாட்சி பெற்றச் சட்டப் பள்ளிகளில் ஒன்றாகும். இந்தப் பல்கலைக்கழகத்தின் வளாகம் மிதாபூர் பகுதியில் நகரின் மையப்பகுதிக்கு அருகில் அமைந்துள்ளது. இந்த வளாகம் சுமார் 18 ஏக்கர் பரப்பளவைக் கொண்டுள்ளது.
# சாணக்யா தேசிய சட்டப் பல்கலைக்கழகம்

## வரலாறு

இந்தப் பல்கலைக்கழகம் 15 ஆகத்து 2006 அன்று இதன் துணைவேந்தர்/இணைவேந்தர் பேராசிரியர் முனைவர் ஏ. இலட்சுமிநாத், நால்சர் சட்டப் பல்கலைக்கழக முன்னாள் புலத்தலைவரும் பதிவாளரும், மனிதவள மேம்பாட்டு முதன்மைச் செயலாளருமான மதன் மோகன் ஜா, 1977 தொகுதி இந்திய ஆட்சிப் பணி அதிகாரியும், பதிவாசிரியருமான விஜய் குமார் ஹிமான்ஷு ஆகியோரின் வழிகாட்டுதலின் கீழ் உருவாக்கப்பட்டது. சாணக்கிய தேசிய சட்டப் பல்கலைக்கழகச் சட்டம், 2006 (பீகார் சட்டம் எண். 24/2006) இன் கீழ் நிறுவப்பட்டுள்ளது. இப்பல்கலைக்கழகம் பீகார் மாநிலம் முழுவதிலும் இதன் அதிகார வரம்பைக் கொண்டுள்ளது.
# சாணக்யா தேசிய சட்டப் பல்கலைக்கழகம்

## நிர்வாகம்

பல்கலைக்கழகத்தின் நிர்வாகத்திற்கு தலைமை தாங்குபவர்கள்.  
- வேந்தர்: பாட்னா உயர் நீதிமன்றத்தின் தலைமை நீதிபதி.
- துணைவேந்தர்: முனைவர் பைசான் முசுதபா
- பதிவாளர் (பொ): முனைவர் எஸ். பி. சிங்
# சாணக்யா தேசிய சட்டப் பல்கலைக்கழகம்

## கல்வி

சாணக்யா தேசிய சட்டப் பல்கலைக்கழகம் ஐந்து ஆண்டு ஒருங்கிணைந்த சட்டப் படிப்பினை பின்வரும் இரண்டு பிரிவுகளாக வழங்குகிறது, அதாவது இளங்கலை, இளங்கலைச் சட்டம். பொது சட்ட சேர்க்கைக்கான நாடு தழுவிய தேர்வு மூலம், ஒவ்வொரு ஆண்டும் சுமார் 80,000 மாணவர்களிலிருந்து மாணவர் சேர்க்கை நடைபெறுகிறது. மொத்தம் 140 இடங்களுக்கானச் சேர்க்கை இப்பல்கலைக்கழகத்தில் வழங்கப்படுகின்றன. இதில் 10 இடங்கள் வெளிநாடு வாழ் இந்தியர்களுக்கும் 10 இடங்கள் வெளிநாட்டினருக்கும் ஒதுக்கப்பட்டுள்ளன. சில கட்டாய படிப்புகளுடன், மாணவர்கள் பட்டம் பெற ஐந்து ஆண்டுகளில் 200 வரவுகளைப் பெற வேண்டும்.  
சாணக்யா தேசிய சட்டப் பல்கலைக்கழகம் ஒரு வருட முதுகலை சட்டப் படிப்பினையும் வழங்குகிறது. இந்த எல். எல். எம். மாணவர் சேர்க்கைக்கு மொத்தம் 40 இடங்கள் உள்ளன. இதற்கு பல்கலைக்கழகத்தால் நடத்தப்படும் நுழைவுத் தேர்வு மூலம் சேர்க்கை நடைபெறும்.
# சாணக்யா தேசிய சட்டப் பல்கலைக்கழகம்

## வெளியீடு

- *சி. என். எல். யூ சட்ட இதழ்*
- ஜெய்ரிபா
- சாணக்கிய சட்ட மறுஆய்வு
# வீர் குன்வர் சிங் பல்கலைக்கழகம்

**வீர் குன்வர் சிங் பல்கலைக்கழகம்** (*Veer Kunwar Singh University*) 1992 அக்டோபர் 22 அன்று பீகாரில் அர்ராவை தலைமையிடமாகக் கொண்டு, *பீகார் பல்கலைக்கழகச் சட்டம் 1976* இன் கீழ் (1992ஆம் ஆண்டின் திருத்தச் சட்டம் 9 ஆக) நிறுவப்பட்ட அரசுப் பல்கலைக்கழகம் ஆகும். இது நன்கு அறியப்பட்ட தேசிய வீரரும் 1857ஆம் ஆண்டின் புகழ்பெற்ற இந்திய விடுதலைப் போராட்ட வீரருமான குன்வர் சிங் நினைவாகப் பெயரிடப்பட்டது.  
இது *பல்கலைக்கழக மானியக் குழு சட்டத்தின்* பிரிவு 2(f) இன் கீழ் அங்கீகரிக்கப்பட்ட பல்கலைக்கழகங்களின் பட்டியலில் உள்ளது. பீகாரில் உள்ள கயாவில் உள்ள முந்தைய மகத் பல்கலைக்கழகத்தின் கீழ் செயல்பட்ட கல்லூரிகளில் சிலவற்றை இப்பல்கலைக்கழகத்தின் கீழ் கொண்டுவரப்பட்டது.. இக்கல்லூரிகள் அனைத்தும் பல்கலைக்கழக மானியக்குழுவின் நிதி உதவியைப் பெறுகின்றன.
# வீர் குன்வர் சிங் பல்கலைக்கழகம்

## கல்வி

வீர் குன்வர் சிங் பல்கலைக்கழகத்தில் இயற்பியல், வேதியியல், தாவரவியல், விலங்கியல், கணிதம், கணினி அறிவியல், வணிகம், வரலாறு, பொருளாதாரம், மேலாண்மை, சட்டம், சமூகவியல், புவியியல் போன்ற துறைகளில் கற்பித்தலும் ஆய்வு படிப்புகளும் நடைபெறுகிறது. மாநிலம் மற்றும் இதைச் சுற்றியுள்ள கல்லூரிகள் மற்றும் நிறுவனங்களுடன் இணைந்து பரிமாற்றத் திட்டங்களையும் இது நடத்துகிறது.
# வீர் குன்வர் சிங் பல்கலைக்கழகம்

## கல்லூரிகள்

வீர் குன்வர் சிங் பல்கலைக்கழக அதிகார வரம்பு போஜ்பூர், பக்சர், கைமூர் மற்றும் ரோஹ்தாஸ் ஆகிய நான்கு மாவட்டங்களில் பரவியுள்ளது.
# வீர் குன்வர் சிங் பல்கலைக்கழகம்

## கல்லூரிகள்

### இணைப்பு கல்லூரிகள்

- சுமித்ரா மகிளா கல்லூரி தும்ரான்
- கே. கே. மண்டல் கல்லூரி பக்சர்
- பிசி கல்லூரி பக்சர்
- தி எசு ஐ எம் கல்லூரி, அரா, போஜ்பூர்
- ஜன் சகாரி கல்லூரி (பாரப்), கர்கானி போஜ்பூர்
- தி. கே கல்லூரி தும்ராவ், பக்சர் ஜிலா
- பக்சர் எம். வி கல்லூரி
- தி. கே. எம் கல்லூரி டுமாரி
# வீர் குன்வர் சிங் பல்கலைக்கழகம்

## கல்லூரிகள்

### உறுப்புக் கல்லூரிகள்

வீர் குன்வர் சிங் பல்கலைக்கழகத்தின் உறுப்புக் கல்லூரிகள்  
- கர்பிரசாத் தாசு ஜெயின் கல்லூரி, அர்ரா
- மகாராஜா கல்லூரி, அர்ரா
- எஸ்பி கல்லூரி, ஆரா
- ஜக்ஜீவன் கல்லூரி, அர்ரா
- எம். எம். மகிளா கல்லூரி, அர்ரா
- எம். வி கல்லூரி, பக்சர்
- தி. கே. கல்லூரி, டும்ரான்
- செசா கல்லூரி, சசாரம்
- எசு. பி. ஜெயின் கல்லூரி, சசாரம்
- ரோக்தாசு மகிளா கல்லூரி, சசரம்
- ஸ்ரீ சங்கர் கல்லூரி, சசாரம்
- ஏ. எசு. கல்லூரி, பிக்ரம்கஞ்ச்
- ஜே. எல். என். கல்லூரி, டெஹ்ரி-ஆன்-சோன்
- எசு. என் கல்லூரி, ஷாமல் கைராடியோ
- மகளிர் கல்லூரி, தால்மியாநகர்
- எசு. வி. பி. கல்லூரி, பபுவா
- கிராம் பாரதி கல்லூரி, ராம்கர்
# வீர் குன்வர் சிங் பல்கலைக்கழகம்

## குறிப்பிடத்தக்க முன்னாள் மாணவர்கள்

- பவன் சிங் (போஜ்புரி பாடகர் மற்றும் நடிகர்)
- அலோக் குமார் (தலைமை நிர்வாக அதிகாரி - தேசிய திறன் மேம்பாட்டுக் கழகம் சர்வதேச லிமிடெட்)
# பூர்ணியா பல்கலைக்கழகம்

**பூர்ணியா பல்கலைக்கழகம்** (*Purnea University*) என்பது இந்தியாவின் பீகாரில் உள்ள பூர்ணியாவில் அமைந்துள்ள ஒரு மாநிலப் பொது பல்கலைக்கழகம் ஆகும். இது பூர்ணியா, அரரியா, கிசன்கஞ்ச், கட்டிஹார் மாவட்டங்களின் அதிகார வரம்பைக் கொண்டுள்ளது. இது 2018ஆம் ஆண்டு பீகார் மாநில சட்டமன்றத்தின் சட்டத்தால் நிறுவப்பட்டது.  
பீகார் ஆளுநர் பல்கலைக்கழகத்தின் வேந்தராகப் பணியாற்றுகிறார்.
# பூர்ணியா பல்கலைக்கழகம்

## வரலாறு

மாதேபுராவின் பூபேந்திர நாராயண் மண்டல் பல்கலைக்கழகத்திலிருந்து கல்லூரிகள் பிரிக்கப்பட்டு, பூர்ணியா பல்கலைக்கழகத்துடன் இணைக்கப்பட்டு மார்ச் 18, 2018 அன்று இப்பல்கலைக்கழகம் நிறுவப்பட்டது. இப்பல்கலைக்கழகத்தின் முதல் கல்வியாண்டு 2018–19-ல் தொடங்கியது
# பூர்ணியா பல்கலைக்கழகம்

## வளாகம்

பல்கலைக்கழகம் பூர்ணியா கல்லூரி வளாகத்தில் தொடங்கி 37.24 ஏக்கர் நிலத்தில் தன் சொந்த வளாகத்தில் செயல்படத் தொடங்கியது. இங்கு அலுவலகங்கள், குடியிருப்பு, விளையாட்டு மற்றும் கலாச்சார இடங்கள், கல்வி மற்றும் நிர்வாகத் தொகுதி, மாநாட்டு மண்டபம், தேர்வு மண்டபம், நூலகம், ஆய்வகங்கள், விருந்தினர் மாளிகை, பல்கலைக்கழக சுகாதார மையம், விடுதிகள், உணவகம், யோகா மற்றும் தியான கேந்திரா, தகவல் மற்றும் தொடர்பு அமைப்பு, பயிற்சி மற்றும் வேலைவாய்ப்பு பிரிவு, சர்வதேச விவகார பிரிவு மற்றும் பிற அனைத்து அடிப்படை வசதிகளும் கிடைக்கும். பூர்ணியா பல்கலைக்கழகம் ஒரு சுத்தமான மற்றும் பசுமையான வளாகத்தை உருவாக்குவதன் மூலம் ஆற்றல் மற்றும் சுற்றுச்சூழல் பொருளை ஊக்குவிக்கும் ஒரு நல்ல வளாகத்தை உருவாக்க முயற்சிக்கிறது. பூர்ணியா பல்கலைக்கழகம் பல்துறை கல்வி மையமாக வளர்ந்து வருகிறது. இது பட்டப்படிப்பு, முதுகலை மற்றும் முனைவர் பட்டம் தொடங்கி பரந்த அளவிலான கல்வித் திட்டங்களை வழங்குகிறது.
# பூர்ணியா பல்கலைக்கழகம்

## கல்வித் திட்டங்கள்

பூர்ணியா பல்கலைக்கழகத்தில் வழங்கப்படும் படிப்புகள், பூபேந்திர நாராயண் மண்டல் பல்கலைக்கழகத்தில் வழங்கப்படும் படிப்புகளைப் போலவே உள்ளன, அதாவது மனிதநேயத்தில் இளங்கலைப் படிப்புகளான இளங்கலை, இளநிலை அறிவியல், இளநிலை வணிகவியல் படிப்புகளுடன், குடிமைப் பொறியியல், மின்னனு பொறியியல், இயந்திரப் பொறியியல், மின்னணுப் பொறியியல், கணினி அறிவியல் மற்றும் பொறியியல், மனிதநேயத்தில் முதுநிலை, வணிக நிர்வாகவியல் போன்ற தொழில்முறை படிப்புகளையும் வழங்குகின்றன.
# பூர்ணியா பல்கலைக்கழகம்

## கல்லூரிகள்

பூர்ணியா பல்கலைக்கழகம் அதிகார வரம்பு அராரியா, கதிஹார், கிஷன்கஞ்ச் மற்றும் பூர்னியா ஆகிய நான்கு மாவட்டங்களில் பரவியுள்ளது.
# பூர்ணியா பல்கலைக்கழகம்

## கல்லூரிகள்

### இணைப்பு கல்லூரிகள்

- சூர்ய நாராயண் சிங் யாதவ் கல்லூரி, ராம்பாக், பூர்னியா
- என்.டி கல்லூரி, ராம்பாக், பூர்ணியா
- ஆர்.கே.கே கல்லூரி, பூர்ணியா
- பி. எஸ் கல்லூரி, ஹர்தா, பூர்ணியா
- பிஎன்சி கல்லூரி, தம்தாஹா, பூர்ணியா
- ஏஜே மகிளா கல்லூரி, பன்மங்கி, பூர்ணியா
- போலா பாஸ்வான் சாஸ்திரி கல்லூரி பாபங்காமா, பிஹாரிகஞ்ச், மாதேபுரா
- எஸ்.ஆர்.சி பட்டக் கல்லூரி, கதிஹார்
- ஆர் ஒய் பட்டக் கல்லூரி, மணிஹாரி, கதிஹார்
- பிஎம் பட்டக் கல்லூரி, பராரி, கதிஹார்
- பல்ராம்பூர் டிகிரி கல்லூரி, பல்ராம்பூர், கதிஹார்
- பிடி கல்லூரி, பர்சோய், கதிஹார்
- ஒய் என் பி பட்டக் கல்லூரி, ராணிகஞ்ச், அராரியா
- கேடி கல்லூரி, ராணிகஞ்ச், அராரியா
- ஜேடிஎஸ்எஸ் மகிளா கல்லூரி, ஃபோர்பேஸ்கஞ்ச், அராரியா
- எம் எல் டி பி கே ஒய் கல்லூரி, அராரியா
- அல்சாம்சு மில்லியா பட்டக் கல்லூரி, அராரியா
- போலா பாசுவான் சாஸ்திரி டிகிரி கல்லூரி, பாபங்காமா, பிஹாரிகஞ்ச் மாதேபுரா
- மக்கள் கல்லூரி, அராரியா
- ஆர்கேஎஸ் மகிளா கல்லூரி, கிஷன்கஞ்ச்
- எம் எச் ஏ என் டி கல்லூரி, தாக்குர்கஞ்ச், கிசான்கஞ்ச்
# பூர்ணியா பல்கலைக்கழகம்

## கல்லூரிகள்

### உறுப்புக் கல்லூரிகள்

- பூர்னியா கல்லூரி, பூர்னியா
- பூர்ணே மஹிலா மஹாவித்யால்யா, பூர்ணியா
- எம்.எல் ஆர்யா கல்லூரி கஸ்பா, பூர்னியா
- ஜி. எல். எம். கல்லூரி, பன்மங்கி, பூர்னியா
- போலா பாஸ்வான் சாஸ்திரி கல்லூரி பாபங்காமா, பிகாரிகஞ்ச், மாதேபுரா
- ஆர்எல் கல்லூரி, மாதவ்நகர், பூர்ணியா
- டிஎஸ் கல்லூரி, கட்டிஹார்
- எம்.ஜே.எம். மகிளா கல்லூரி, கட்டிஹார்
- ஆர்.டி.எஸ் கல்லூரி, சல்மாரி, கட்டிஹார்
- கே.பி. ஜா கல்லூரி, கட்டிஹார்
- Forbesganj கல்லூரி, Forbesganj, Araria
- அராரியா கல்லூரி, அராரியா
- கேகேபிகே உயர்நிலைப் பள்ளி பாபங்காமா பிஹாரிகஞ்ச் மாதேபுரா
- லால் பகதூர் சாஸ்திரி சமஸ்கிருத உயர்நிலைப் பள்ளி பாபங்காமா பிஹாரிகஞ்ச் மாதேபுரா
- மார்வாரி கல்லூரி, கிஷன்கஞ்ச்
- நேரு கல்லூரி, பஹதுர்கஞ்ச், கிஷன்கஞ்ச்
- அரசு பட்டப்படிப்பு கல்லூரி, பைசி, பூர்னியா.
- போலா பாஸ்வான் சாஸ்திரி டிகிரி கல்லூரி பாபங்காமா பிஹாரிகஞ்ச் மாதேபுரா (BNMU மாதேபுராவிலிருந்து இணைக்கப்பட்டது).
- அரசு பட்டப்படிப்பு கல்லூரி, தம்தா, பூர்னியா.
# பூர்ணியா பல்கலைக்கழகம்

## கல்லூரிகள்

### சட்டக் கல்லூரிகள்

- பிரிஜ் மோகன் தாக்கூர் சட்டக் கல்லூரி, பூர்ணியா
- சந்திர கிசோர் மிசுரா சட்டக் கல்லூரி, அராரியா
- சூர்யதேயோ சட்டக் கல்லூரி, கதிஹார்
# கா. க. பல்கலைக்கழகம்

**கா. க. பல்கலைக்கழகம்** (*K. K. University*) என்பது இந்தியாவின் பீகார் மாநிலம், நாளந்தா மாவட்டத்தில் பீகார் செரீப் அருகே உள்ள பெரௌண்டியில் அமைந்துள்ள ஒரு தனியார் பல்கலைக்கழகம் ஆகும். பீகாரில் உள்ள இரண்டு தனியார் பல்கலைக்கழகங்களில் ஒன்றான பீகார் தனியார் பல்கலைக்கழகச் சட்டம், 2013 இன் கீழ் சமாஜிக் கல்யாண் சன்சுதாவால் 2017இல் நிறுவப்பட்டது.  
பீகாரில் தனியார் பல்கலைக்கழகங்களை நிறுவுவதற்கான விதிகளை தளர்த்திய பின் தனியார் பல்கலைக்கழகங்கள் (திருத்தம்) மசோதா, 2017 மார்ச் 2017இல் நிறைவேற்றப்பட்டதைத் தொடர்ந்து, இரண்டு பல்கலைக்கழகங்களும் மே 2017இல் பீகார் அரசாங்கத்தால் அங்கீகரிக்கப்பட்டன.  
2017ஆம் ஆண்டு சட்டம் ஒரு புதிய தனியார் பல்கலைக்கழகம் 5,000 சதுர மீட்டர் பரப்பளவில் (முன்பு 10,000 சதுர மீட்டர் பரப்பளவிலிருந்து குறைந்தது) நான்கு ஆண்டுகளுக்கு (இரண்டு ஆண்டுகளுக்கு முன்பு இருந்ததை விட) செயல்பட அனுமதித்தது. பின்னர் திட்ட அறிக்கையில் குறிப்பிடப்பட்ட இடத்திற்கு மாற்றப்பட்டது.
# கா. க. பல்கலைக்கழகம்

## துணைவேந்தர்

பேராசிரியர் பதியட்கா நாராயணா - பிப்ரவரி 2024 - முதல்
# சந்திப் பல்கலைக்கழகம்

**சந்தீப் பல்கலைக்கழகம் என்பது** இந்தியாவின் பீகார் மாநிலம், மதுபனி மாவட்டத்தில் உள்ள சிஜோலில் அமைந்துள்ள ஒரு தனியார் பல்கலைக்கழகம் ஆகும். பீகார் தனியார் பல்கலைக்கழகங்கள் சட்டம், 2013இன் கீழ் சந்தீப் அறக்கட்டளையால் 2017இல் இப்பல்கலைக்கழகம் நிறுவப்பட்டது. பீகாரில் உள்ள இரண்டு தனியார் பல்கலைக்கழகங்களில் ஒன்று இது. மற்றொன்று கா. க பல்கலைக்கழகம் ஆகும். இரண்டு பல்கலைக்கழகங்களும் மே 2017இல் பீகார் அரசாங்கத்தால் அங்கீகரிக்கப்பட்டன. தனியார் பல்கலைக்கழகங்கள் (திருத்தம்) மசோதா, 2017 மார்ச் 2017இல் நிறைவேற்றப்பட்டதைத் தொடர்ந்து இப்பல்கலைக்கழகம் நிறுவப்பட்டது. 2017 சட்டம் பீகாரில் தனியார் பல்கலைக்கழகங்களை நிறுவுவதற்கான விதிகளை தளர்த்தியது. திட்ட அறிக்கையில் குறிப்பிடப்பட்டுள்ள இடத்திற்கு மாற்றுவதற்கு முன்பு அவை செயல்பட அனுமதிக்கப்பட்ட குறைந்தபட்ச வளாகப் பகுதியினை (5,000 மீ²) கொண்டிருக்கவேண்டும். இந்த முடிவு, ஸ்ரீ நித்யானந்த் ஜா கல்வியியல் கல்லூரி மற்றும் ஸ்ரீ ராம் பல்நுட்பக் கல்லூரி ஆகியவற்றைக் கொண்ட சந்தீப் அறக்கட்டளை சிஜோல் வளாகத்திற்கு முன்பு தன்னாட்சி தகுதியினை வழங்கியது. 2015ஆம் ஆண்டு நாசிக்கில் சந்தீப் பல்கலைக்கழகம் நிறுவப்பட்டதைத் தொடர்ந்து, அறக்கட்டளையால் நிறுவப்பட்ட இரண்டாவது பல்கலைக்கழகம் இதுவாகும்.
# சந்திப் பல்கலைக்கழகம்

## பள்ளிகள்

- பொறியியல் & தொழில்நுட்பப் பள்ளி
- கணினி அறிவியல் மற்றும் பொறியியல் பள்ளி
- வணிகம் & மேலாண்மை ஆய்வுகள் பள்ளி
- அறிவியல் பள்ளி
- கல்விப் பள்ளி
# மாதா குஜ்ரி பல்கலைக்கழகம்

**மாதா குஜ்ரி பல்கலைக்கழகம்** (*Mata Gujri University*) என்பது இந்தியாவின் பீகாரில் உள்ள கிசன்கஞ்சில் அமைந்துள்ள ஒரு தனியார் பல்கலைக்கழகம் ஆகும். இந்த பல்கலைக்கழகம் மாதா குஜ்ரி நினைவு மருத்துவக் கல்லூரி & எல். எசு. கே. மருத்துவமனை அறக்கட்டளையால் நிறுவப்பட்டது. மேலும் பீகாரில் உள்ள அனைத்து தனியார் பல்கலைக்கழகங்களைப் போலவே, இது *பீகார் தனியார் பல்கலைக்கழகங்கள் சட்டம், 2013*இன் கீழ் அரசாணை அறிவிப்பின் மூலம் செயல்படுகிறது. இது மாதா குஜ்ரி நினைவு மருத்துவக் கல்லூரி & அரிமா சேவா சங்க மருத்துவமனையின் இணைப்பு பல்கலைக்கழகமாகும். இது இந்திய மருத்துவ கழகத்தினால் அங்கீகரிக்கப்பட்டுள்ளது. இது மாதா குஜ்ரியின் நினைவாகப் பெயரிடப்பட்டது.
# மாதா குஜ்ரி பல்கலைக்கழகம்

## இணைப்பு நிறுவனங்கள்

இந்தக் கல்லூரி பின்வரும் நிறுவனங்களைக் கொண்டுள்ளது:  
- மாதா குஜ்ரி நினைவு மருத்துவக் கல்லூரி & லயன்ஸ் சேவா கேந்திரா மருத்துவமனை
- மாதா குஜ்ரி மருந்தியல் கல்லூரி
- மாதா குஜ்ரி செவிலியர் கல்லூரி
- மாதா குஜ்ரி ஜிஎன்எம் செவிலியர் பள்ளி
# மாதா குஜ்ரி பல்கலைக்கழகம்

## அமைவிடம்

மாதா குஜ்ரி பல்கலைக்கழகம் பீகார் மாநிலத்தின் வடகிழக்கு பகுதியில் உள்ள கிசன்கஞ்ச் நகரில் அமைந்துள்ளது. இது தில்லி-குவகாத்தி தேசிய நெடுஞ்சாலை எண்-31இல் அமைந்துள்ளது. இந்த நகரம் பீகாரின் அனைத்து முக்கிய நகரங்கள் மற்றும் நகரங்களுடனும் மற்றும் அண்டை மாநிலங்களுடனும் தொடருந்து சேவைகள் மூலம் நன்கு இணைக்கப்பட்டுள்ளது. பாட்னா சாகிப்பிலிருந்து 400 கிமீ தொலைவில் உள்ள கிஷன்கஞ்ச். கொல்கத்தாவிலிருந்து 450 கிமீ தொலைவிலும், சில்லிகுரி (டார்ஜிலிங்) அருகில் உள்ள பாக்டோக்ரா வானூர்தி நிலையத்திலிருந்து 80 கிமீ தொலைவிலும் உள்ளது.
# கோபால் நாராயண் சிங் பல்கலைக்கழகம்

**கோபால் நாராயண் சிங் பல்கலைக்கழகம்** (*Gopal Narayan Singh University*) என்பது இந்தியா பீகாரில் ரோத்தாஸ் மாவட்டத்தில் உள்ள சசாராம் நகருக்கு அருகிலுள்ள ஜமுகார் கிராமத்தில் அமைந்துள்ள ஒரு தனியார் பல்கலைக்கழகம் ஆகும். இது பீகாரின் முதல் ஆறு தனியார் பல்கலைக்கழகங்களில் ஒன்றாகும். 5 சூன் 2018 அன்று பீகார் அமைச்சரவை எடுத்த முடிவைத் தொடர்ந்து இந்த பல்கலைக்கழகம் பீகார் அரசாணையில் அறிவிக்கப்பட்டது. மேலும் இப்பல்கலைக்கழகம் அதிகாரப்பூர்வமாக நிறுவப்பட்ட தேதி 15 சூன் 2018 ஆகும்.  
- நாராயண் மருத்துவக் கல்லூரி மற்றும் மருத்துவமனை
- நாராயண் செவிலியர் கல்லூரி
- நாராயண் மேலாண்மை சிறப்பு அகாதமி
- நாராயண் மருந்தியல் நிறுவனம்
- நாராயண் வேளாண் அறிவியல் நிறுவனம்
- நாராயண் சட்டப் பள்ளி
- நாராயண் மருத்துவ மருத்துவ நிறுவனம் மற்றும் தொடர்புடைய அறிவியல்
# மகதேசன் பெருவழி

**மகதேசன் பெருவழி** என்பது பண்டைய தமிழகத்தில் இருந்த ஒரு பெருவழியாகும். இது தற்போதைய சேலம் மாவட்டத்தில் உள்ள ஆறகளூரில் இருந்து காஞ்சிபுரத்திற்கு சென்ற பெருவழியாக கருதப்படுகிறது.
# மகதேசன் பெருவழி

## பெருவழிக் கல்

ஆறகளூரில் காமநாதீசுவரர் கோயிலில் ஒரு காதக் கல் இருந்தது. இது 13 ஆம் நூற்றாண்டைச் சேர்ந்த ஒரு பெருவழிக் கல் எனக் கருதப்படுகிறது. இது ஆறகழூர் மகதை பெருவழி காதக்கல் என்று அறியப்படுகிறது. இதில் 16 குழிகள் செதுக்கப்பட்டுள்ளன. இது ஆறகழூரிலிருந்து காஞ்சிபுரத்துக்குமிடையே உள்ள தொலைவைக் (16 காதம்) குறிக்கிறது. இந்த காதக்கல் கல்வெட்டு தற்போது சேலம் அருங்காட்சியகத்தில் பாதுகாக்கப்பட்டு வருகிறது.
# அமிதி பல்கலைக்கழகம், பாட்னா

**அமிதி பல்கலைக்கழகம், பாட்னா** (*Amity University, Patna*) என்பது இந்தியாவின் பீகாரில் பாட்னாவில் அமைந்துள்ள ஒரு தனியார் பல்கலைக்கழகம் ஆகும். இந்த பல்கலைக்கழகம் 2017ஆம் ஆண்டில் *பீகார் தனியார் பல்கலைக்கழகம் (திருத்த மசோதா, 2017)* மூலம் அமிதி கல்வி குழுவால் நிறுவப்பட்டது. இது பல்வேறு இளநிலை மற்றும் முதுநிலை படிப்புகளை வழங்குகிறது. பல்கலைக்கழகம் கூடுதலாக பாட்னாவில் அமிதி குளோபல் வணிகப் பள்ளியினையும் நடத்துகிறது.
# அமிதி பல்கலைக்கழகம், பாட்னா

## வளாகம்

அமிதி பல்கலைக்கழகம் பாட்னாவின் வளாகம் பாட்னாவின் பெய்லி சாலையில் உரூபாசுபூருக்கு அருகிலுள்ள பிரியதர்சி நகரில் அமைந்துள்ளது.
# பண்டார் லாம்புங்

**பண்டார் லாம்புங்** (இந்தோனேசியம்: *Kota Bandar Lampung*; ஆங்கிலம்: *City of Bandar Lampung*; இடச்சு: *Oosthaven*) என்பது இந்தோனேசியா, சுமாத்திரா, லாம்புங் மாகாணத்தின் தலைநகரம்; மற்றும் மிகப்பெரிய நகரமும் ஆகும். 1983-ஆம் ஆண்டு, லாம்புங்கில் இருந்த தஞ்சோங் காராங்–தெலுக் பெத்துங் *(Tanjungkarang–Telukbetung)* எனும் இரண்டு பெரிய குடியிருப்புகளை ஒன்றிணைக்கப்பட்டன. அந்த ஒன்றிணைப்பின் கீழ் பண்டார் லாம்புங் உருவாக்கப்பட்டது.  
பண்டார் லாம்புங் மாநகரத்தின் வடக்கு மற்றும் கிழக்கு திசைகளில் தெற்கு லாம்புங் பிராந்தியம் *(South Lampung Regency)*; மேற்கு திசையில்; பெசவாரான் பிராந்தியம் *(Pesawaran Regency)* ஆகிய பிராந்தியங்கள் அதன் எல்லைகளாக உள்ளன. 2010-ஆம் ஆண்டு மக்கள் தொகை கணக்கெடுப்பின்படி இந்த மாநகரம் 881,801 மக்கள் தொகையையும்; மற்றும் 2020-இல் 1,166,066 மக்கள் தொகையையும் கொண்டிருந்தது. 2024-ஆம் ஆண்டின் நடுப்பகுதியில் அதிகாரப்பூர்வ மதிப்பீடு 1,077,664 (543,865 ஆண்கள்; 533,799 பெண்கள்) ஆகும்.
# பண்டார் லாம்புங்

## வரலாறு

லாம்புங் மாகாணத்தின் தலைநகரம் பண்டார் லாம்புங் ஆகும். பண்டார் லாம்புங் என்று பெயரிடப்படுவதற்கு முன்பு, இந்த நகரம் தஞ்சோங் காராங்–தெலுக் பெத்துங் *(Tanjung Karang–Teluk Betung)* எனும் பெயரிடப்பட்டது. இது தஞ்சோங் காராங் மற்றும் தெலுக் பெத்துங் ஆகிய இரண்டு நகரங்களின் கலவையாகும்.  
அந்த இரண்டு நகரங்களும், இதற்கு முன்ன தெற்கு லாம்புங் பிராந்தியத்தின் *(South Lampung Regency)* ஒரு பகுதியாக இருந்தன. பண்டார் லாம்புங் நகரம் தஞ்சோங் காராங் நகரத்தையும் தெலுக் பெத்துங் நகரத்தையும் உள்ளடக்கியதால் பண்டார் லாம்புங் என்று மறுபெயரிடப்பட்டது. 1982-ஆம் ஆண்டில், மூன்று புதிய மாவட்டங்களைச் சேர்த்து பண்டார் லாம்புங் நகரம் விரிவாக்கம் செய்யப்பட்டது.
# பண்டார் லாம்புங்

## வரலாறு

### இடச்சுக் கிழக்கிந்திய நிறுவனம்

சூன் 17, 1682 அன்று, பண்டென் சுல்தானகம் *(Banten Sultanate)* வெளியிடப்பட்ட ஓர் அறிக்கையில், "லாம்புங்-தெலுக் பெத்துங் பகுதி, திபதி தெமாங்கோங் நாடா நெகாரா *(Dipati Temenggung Nata Negara)* மாவட்டத்தின் அதிகார மையமாக இருந்ததாகக் குறிப்பிடப்படுகிறது.  
அந்தக் காலக் கட்டத்தில் தெலுக் பெத்தோங்கில் மூவாயிரத்திற்கும் மேற்பட்ட மக்கள் இருந்தனர் என்றும் கூறுகிறது. இந்தத் தேதியை தற்போதைய லாம்புங் நிர்வாகம் லாம்புங்கின் அதிகாரப்பூர்வ நிறுவன நாளாக ஏற்றுக்கொண்டுள்ளது.
# பண்டார் லாம்புங்

## வரலாறு

### சப்பானிய ஆக்கிரமிப்பு

இடச்சுக் கிழக்கிந்திய தீவுகளில் சப்பானிய ஆக்கிரமிப்பு காலத்தில் *(Japanese occupation of the Dutch East Indies)*, இன்றைய பண்டார் லாம்புங் ஒரு நகரமாக நிர்வகிக்கப்பட்டது. ஒரு சப்பானிய நகர முதல்வரின் தலைமையில்; அவருக்கு ஓர் இந்தோனேசியத் துணை முதல்வர் *(副市長, fuku-shicho)* உதவியுடன் பண்டார் லாம்புங் நிர்வகிக்கப்பட்டது.
# பண்டார் லாம்புங்

## வரலாறு

### விடுதலைக்குப் பின்னர்

1945-இல் இந்தோனேசிய விடுதலைக்குப் பிறகு, தஞ்சோங் காராங் மற்றும் தெலுக் பெத்துங் ஆகிய இரு பகுதிகளும் தெற்கு லாம்புங் பிராந்தியத்தின் அதிகார வரம்பிற்குள் வந்தன. 1948-இல், ஒரு புதிய சட்டம் இயற்றப்பட்டு, தஞ்சோங் காராங் மற்றும் தெலுக் பெத்துங் ஆகியவை தன்னாட்சி நகர நிலைக்கு உயர்த்தப்பட்டன.
# பண்டார் லாம்புங்

## பண்டார் லாம்புங் சகோதரி நகரங்கள்

- லிவா நகரம், இந்தோனேசியா
- குவாந்தான், மலேசியா
- ஈப்போ, மலேசியா
- செபராங் பிறை, மலேசியா
- இசுபிலிட், குரோசியா
# நாலந்தா கல்லூரி

**நாலந்தா கல்லூரி** (*Nalanda College, Biharsharif*) என்பது இந்தியாவின் பீகார் மாநிலத்தில் நாலந்தா மாவட்டத்தின் மாவட்ட தலைமையகமான பிகார் செரீப்பில் உள்ள ஒரு கல்லூரி ஆகும். இது பட்லிபுத்ரா பல்கலைக்கழகத்தின் இணைவுபெற்ற கல்லூரியாகும். இக்கல்லூரி 1870இல் நிறுவப்பட்டது. மேலும் இது வட இந்தியாவின் பழமையான கல்லூரிகளில் ஒன்றாகும். இதன் அண்மைப்பகுதியில் பீகார் செரீப்பில் உள்ள அருகிலுள்ள கிராமங்கள் மற்றும் சிறிய நகரங்கள் உள்ளன. இதன் நூற்றாண்டு விழாவைக் குறிக்கும் வகையில் 1970இல் இந்திய அரசு கல்லூரியின் படத்துடன் கூடிய அஞ்சல் முத்திரைகளை வெளியிட்டது. இந்த கல்லூரி அறிவியல், வணிகம் மற்றும் கலைப் பிரிவுகளில் இளநிலை மற்றும் முதுநிலை படிப்புகளை வழங்குகிறது.
# நாலந்தா கல்லூரி

## வரலாறு

பீகார் செரிப் நாலந்தா கல்லூரி, பீகாரில் ஒரு நில உரிமையாளரான காண்டோ சிங் என்பவரால் நிறுவப்பட்டது. இவர் கல்லூரிக்கு 8.7 ஏக்கர் நிலத்தை வழங்கினார். இவரது பங்களிப்பை நினைவுகூரும் வகையில், இவரது சிலை வளாகத்தில் நிறுவப்பட்டுள்ளது. இந்தக் கல்லூரி, ஓடந்தபுரி பல்கலைக்கழகத்தின் ஒரு பகுதியாக இருந்ததாக நம்பப்படும் ஒரு பழங்கால கோட்டையின் எச்சங்களைக் கொண்ட பகுதியில் கட்டப்பட்டது.  
இந்தக் கல்லூரி ஆரம்பத்தில் கொல்கத்தா பல்கலைக்கழகத்தின் அதிகார வரம்பிற்குள் இருந்தது. பின்னர், பீகார் பல்கலைக்கழகத்தின் கீழும், இறுதியாக புத்கயாவின் மகத் பல்கலைக்கழகத்தின் கீழும் வந்தது. 2018ஆம் ஆண்டில், இது பாட்னாவின் பாடலிபுத்ரா பல்கலைக்கழகத்தின் ஒரு பகுதியாக மாறியது.  
தி. பி. சிங் கல்லூரியின் முதல்வராக நியமிக்கப்பட்டார். ஓய்வு பெற்ற பிறகு, எசு. என். சின்கா இந்தக் கல்லூரியின் முதல்வராகப் பொறுப்பேற்றார்.
# நாலந்தா கல்லூரி

## குறிப்பிடத்தக்க பேராசிரியர்கள்

- சித்தேசுவர் பிரசாத், நாலந்தா மாவட்ட நாடாளுமன்ற உறுப்பினராகவும், திரிபுரா மாநில ஆளுநராகவும் பணியாற்றினார்.
# நாலந்தா கல்லூரி

## குறிப்பிடத்தக்க முன்னாள் மாணவர்கள்

- வீர் பிரதாப் சிங் - இந்திய துடுப்பாட்ட வீரர்
# சையத் ருக்னுதீன் அகமது

**சையத் ருக்னுதீன் அகமது** (*Syed Ruknuddin Ahmad*) இந்தியாவைச் சேர்ந்த ஓர் அரசியல்வாதியாவார். 1976ஆம் ஆண்டு திசம்பர் மாதம் 7ஆம் தேதியன்று இவர் பிறந்தார். 2020ஆம் ஆண்டு முதல் பாய்சி சட்டமன்றத் தொகுதியின் சட்டமன்ற உறுப்பினராக இருந்தார். முன்னதாக 2005 ஆம் ஆண்டு அக்டோபர் மாதம் முதல் 2010 ஆம் ஆண்டு வரையிலும் இதே பாய்சி சட்டமன்றத் தொகுதியைப் பிரதிநிதித்துவப்படுத்தினார். 2020 ஆம் ஆண்டில் அனைத்திந்திய மச்லிசே இத்திகாதுல் முசுலிமீன் கட்சியின் சார்பாகப் போட்டியிட்டு வெற்றிபெற்றார். பின்னர் 2022 ஆம் ஆண்டில் இராசுட்ரிய சனதா தளத்தில் மூன்று சட்டமன்ற உறுப்பினர்களுடன் சேர்ந்தார்.
# சையத் ருக்னுதீன் அகமது

## வாழ்க்கைக் குறிப்பு

சையத் ருக்னுதீன் அகமது, 1976 ஆம் ஆண்டு திசம்பர் மாதம் 7 ஆம் தேதியன்று பீகாரின் பூர்னியா மாவட்டத்தின் பாய்சி சட்டமன்றத் தொகுதியின் முன்னாள் சட்டமன்ற உறுப்பினர் சையத் மொய்னுதீன் அகமதுவுக்கு மகனாகப் பிறந்தார். தன்னுடைய இடநிலை கல்வியை பட்னா நகரில் 1994 ஆம் ஆண்டில் முடித்தார்.
# சு. பரமசிவன்

**சு. பரமசிவன்** (*S. Paramasivan*)(1903 - 15 மே 1987) என்ப்வர் இந்திய வேதியியலாளர் ஆவார். இவர் சென்னை அருங்காட்சியகத்திலும் இந்திய தொல்பொருள் ஆய்வு மையத்திலும் தொல்பொருள் வேதியியலாளராகப் பணியாற்றினார். மேலும் வெண்கல கலைப்பொருட்களின் மின்னாற்பகுப்பு மறுசீரமைப்பு மற்றும் வேதியியல் பாதுகாப்பு நுட்பங்களின் முன்னோடியாக இருந்தார். இவர் பண்டைய ஓவிய நுட்பங்கள், உலோகவியல் மற்றும் தொல்பொருளியலில் அணு இயற்பியலின் சில பயன்பாடுகளை ஆராய்ந்தார்.
# சு. பரமசிவன்

## வாழ்க்கையும் பணியும்

மற்றும் பிறருடன் இடமிருந்து மூன்றாவதாக நிற்கும் பரமசிவன், சுமார் 1929.]]
பரமசிவன் தஞ்சாவூருக்கு அருகில் பிறந்தார். இவரது தந்தை ஆர். சுப்பிரமணிய ஐயர் ஆவார். இவர் சென்னையில் பள்ளிப்படிப்பு படித்து திருச்சிராப்பள்ளியில் உள்ள தூய வளனார் கல்லூரியில் இயற்பியலில் இளங்கலை பட்டம் பெற்றார். இதன் பின்னர் ஐதராபாத்தில் உள்ள நிஜாம் கல்லூரியில் வேதியியலில் இளநிலை அறிவியல் பட்டம் பெற்றார். பின்னர் மதனப்பள்ளியில் உள்ள ஒரு கல்லூரியிலும் பின்னர் இலங்கையில் கற்பித்தல் பணியினைத் தொடர்ந்தார். வேதியியலில் முதுநிலைப் பட்டம் பெறுவதற்காக சென்னைப் பல்கலைக்கழகத்திற்குத் திரும்பினார். பின்னர் கொல்கத்தாவில் உள்ள இந்திய அறிவியல் வளர்ச்சிக் கழகத்தில் சர் ச. வெ. இராமனுடன் வேதியியல் பிரச்சினைகள் குறித்து பணியாற்றினார். 1930ஆம் ஆண்டில், எஃப்ஹெச் கிரேவ்லி தலைமையிலான சென்னை அரசு அருங்காட்சியகம் சேகரிப்பில் உள்ள வெண்கல கலைப்பொருட்கள் மோசமடைவது குறித்து வெளியிடப்பட்டது. மாநிலக் கல்லூரியின் வில்லியம் எர்லாம் சுமித்தை இதுகுறித்து கடுமையாக ஆலோசனை மேற்கொண்டார். அவர் பரமசிவனை மின்னாற்பகுப்பு மறுசீரமைப்பில் பணியாற்ற பரிந்துரைத்தார். பின்னர் பரமசிவன் அருங்காட்சியகத்தில் ஒரு பாதுகாப்பு ஆய்வகத்தை அமைப்பது குறித்து ஏற்பாடுகளைத் தொடங்கினார். மேலும் நியூயார்க்கில் உள்ள பெருநகர அருங்காட்சியகத்தின் கொலின் ஜி. ஃபிங்கின் அணுகுமுறைகள் உட்பட முந்தைய அணுகுமுறைகளின் சோதனைகள் மற்றும் ஆய்வுகளின் அடிப்படையில் மின்னாற்பகுப்பு மறுசீரமைப்பிற்கான ஒரு நுட்பத்தை உருவாக்கினார். இந்திய தொல்பொருள் ஆய்வு மையத்தின் அப்போதைய இயக்குநரான ஜே.எஃப். பிளாக்கிசிடனின் வேண்டுகோளின் பேரில், பிரகதீசுவரர் கோயிலில் ஓவியங்களுக்கான வேதியியல் பாதுகாப்பு நுட்பங்களிலும் பரமசிவன் பணியாற்றினார். ஓவிய நுட்பங்களின் பகுப்பாய்வுகளை உள்ளடக்கிய இவரது படைப்புகளின் அறிக்கையை *ஃப்ரீயர் கேலரியில்* ரதர்ஃபோர்ட் ஜே. கெட்டன்சு வாசித்தார். இவர் *நேச்சர் ஆய்விதழில்* ஒரு குறிப்பை வெளியிட பரிந்துரைத்தார். இதைத் தொடர்ந்து இந்தியாவில் சுவர் ஓவியங்கள் குறித்த கூடுதல் ஆய்வுகளுடன் *பண்டைய இந்திய பொருட்கள் மற்றும் தொழில்களின் வேதியியல் ஆய்வு* (1940) என்ற தலைப்பில் ஒரு ஆய்வறிக்கையை உருவாக்கினார். இதற்காக இவர் சென்னை பல்கலைக்கழகத்தில் டி. எஸ்சி. பட்டம் பெற்றார். 1946ஆம் ஆண்டில் இவர் இந்திய தொல்பொருள் ஆய்வு மையத்திற்கு உதவ தொல்பொருள் வேதியியலாளராக மாற்றப்பட்டார். விரைவில் ஐதராபாத்தில் உள்ள தெற்கு மண்டல தலைமையகத்திற்கான வேதியியல் ஆய்வகத்திற்கு தலைமை தாங்கினார். அஜந்தா மற்றும் எல்லோராவில் உள்ளவை உட்பட இந்தியா முழுவதும் சுவர் ஓவியங்களின் பாதுகாப்புப் பணிகளில் இவர் ஈடுபட்டார். இங்கிலாந்து தரநிலை வண்ண அட்டைகளைப் பயன்படுத்தி ஓவியங்களின் வண்ணங்களின் விளக்கங்களை தரப்படுத்தினார். பரமசிவன் 1959இல் ஓய்வு பெற்றார். ஆனால் பாபா அணு ஆராய்ச்சி மையத்தில் பொருட்களைப் படிப்பதற்கான முறைகளை ஆராய்ந்து தொடர்ந்து பணியாற்றினார். மட்பாண்டங்களின் வெப்ப ஒளிர்வு காலக்கணிப்பு குறித்த ஆய்வுகளை மேற்கொண்டார். மேலும் நிலத்தடி பொருட்களைக் கண்டறிய புரோட்டான் காந்த அளவீட்டு ஆய்வுகளைப் பயன்படுத்தவும் முயன்றார். கம்பர்மேடு மற்றும் காவேரிப்பட்டணத்தில் சோதனை ஆய்வுகள் நடத்தப்பட்டன. எண்ணெய் மற்றும் இயற்கை எரிவாயு ஆணையத்துடன் இணைந்து கடல் தொல்லியல் நுட்பங்களையும் இவர் ஆய்வு செய்தார். இருப்பினும், ஓய்வுக்குப் பிறகு இவரது மிக முக்கியமான பணி, தடயவியல் பயன்பாடுகளுக்குப் பயன்படுத்த தென்னிந்திய வெண்கலங்களுக்கான கைரேகை நுட்பங்கள் பற்றியது.
# விசால் பிரசாந்து

**விசால் பிரசாந்து** (*Vishal Prashant*) இந்தியாவைச் சேர்ந்த ஓர் அரசியல்வாதியாவார். 2024 ஆம் ஆண்டு முதல் பீகார் மாநிலத்தின் தராரி சட்டமன்றத் தொகுதியின் சட்டமன்ற உறுப்பினராக உள்ளார். பாரதிய சனதா கட்சியின் உறுப்பினராக இவர் தேர்தலில் போட்டியிட்டு வெற்றிபெற்றார். இத்தேர்தலில் 78755 வாக்குகள் பெற்று விசால் பிரசாந்து வெற்றிபெற்றார். இந்தியப் பொதுவுடைமைக் கட்சி வேட்பாளர் இரண்டாவது இடம் பிடித்தார்.
# சீனுப் பிள்ளை

**சீனுப் பிள்ளை** (*Cheenu Pillai*) என்பவர் இந்தியாவில் தமிழ்நாட்டினைச் சேர்ந்த ஒரு சுயமாகக் கற்றுக்கொண்ட ஓவியக் கலைஞர் ஆவார். இவர் ஐரோப்பிய வெளிப்பாட்டைத் திராவிட கருப்பொருள்களுடன் கலந்து ஓவியங்களை வரைகிறார்.
# சீனுப் பிள்ளை

## தொழில்

சீனுப் பிள்ளை 1971இல் தஞ்சை மாவட்டத்தில் உள்ள ஒரு கிராமத்தில் பிறந்தார். தனது ஆரம்பக் கல்வியை தனது கிராமத்திலும் தஞ்சையிலும் முடித்தார். இளம் வயதிலேயே ஓவியம் வரைவதற்கு இவரது மூத்த சகோதரரால் அறிமுகப்படுத்தப்பட்டார். பிள்ளை ஆரம்பத்தில் மத உருவப்படங்களில் கவனம் செலுத்தினார். இது இவர் சார்ந்த மத வளர்ப்பால் ஈர்க்கப்பட்ட ஒரு கருப்பொருளாகும். இவரது கலை ஆய்வு ஆழமடைவதால், இந்து உருவப்படங்களில் உள்ள சமச்சீர் மற்றும் சீரான வடிவங்களுக்கான திறமையினை வளர்த்துக் கொண்டார்.  
கலை மீது வாழ்நாள் முழுவதும் ஆர்வம் இருந்தபோதிலும், ஆரம்பத்தில் இதை ஒரு தொழிலாக இவர் கருதவில்லை. பள்ளியில் இவரது கல்வித் திறமை இவரை ஒரு அலுவலர் ரீதியான தொழிலைத் தொடர வழிவகுத்தது. இறுதியில் முதுகலை வணிக நிர்வாகவியல் படிப்பினை முடித்த பிறகு முதலீட்டு வங்கியில் பணியாற்றினார். பின்னர், தகவல் தொழில்நுட்பத்தில் திறனை வளர்ந்து வரும் நிலப்பரப்பு மேலாண்மையி வாழ்க்கையின் நடுப்பகுதியினைத் தொடர்ந்தார். இருப்பினும் கலை இவரது முதன்மையான ஆர்வமாக இருந்தது. ஐரோப்பாவில் இருந்த காலத்தில் இவரது உத்வேகம் செழித்தது. இங்கு இவர் அடிக்கடி கலைக்கூடங்களுக்குச் சென்றார்.  
2003 ஆம் ஆண்டில், அவர் தனது கலை முயற்சிகளில் ஒரு தீர்க்கமான உறுதிப்பாட்டைச் செய்தார், ஒரு முக்கிய மென்பொருள் நிறுவனத்தின் தலைவர் பதவியை ராஜினாமா செய்தார். மென்பொருள் ஆலோசனையில் தொடர்ந்து ஈடுபட்டிருந்த அவர், தனது ஓவிய முயற்சிகளுக்கும் அதிக நேரத்தை அர்ப்பணித்தார்.  
அப்பாராவ் காட்சியகங்களில் 2004ஆம் ஆண்டில் ஒரு குழு நிகழ்ச்சியின் ஒரு பகுதியாக சீனுவின் படைப்புகள் சேர்க்கப்பட்டன. மீண்டும் 2007ஆம் ஆண்டில், ஏ. வி. இளங்கோவின் கலை, டான்ஜெரின் கலை தெய்வீகத் தொடரின் இவரது ஓவியங்களின் கண்காட்சிக்கு நிதியுதவி அளித்தன. இது இவருக்கு ஆரம்ப உத்வேகத்தை அளித்தது. சீனுப்2009ஆம் ஆண்டில் அப்பாராவ் காட்சியகங்களில் ஒரு குழு நிகழ்ச்சியின் ஒரு பகுதியாக இருந்தார்.
# சீனுப் பிள்ளை

## பாணி

சீனுப்பிள்ளை ஒரு தனித்துவமான பிரதிநிதித்துவ பாணியை உருவாக்கியுள்ளார். இது கியூபிசம், வெளிப்பாட்டு, ஆர்பிசம் போன்ற ஐரோப்பிய இயக்கங்களுக்கும் வண்ணத் திட்டங்கள் மற்றும் தளவமைப்புகளின் அடிப்படையில் இந்திய உணர்வுகளுக்கும் இடையே கலப்பு ஆகும்.
# செங்குத்து பாரா காந்தப் பிணைப்பு

**செங்குத்து பாரா காந்தப் பிணைப்பு** *(Perpendicular Paramagnetic bond)* என்பது சாதாரண வளிமண்டல நிலைமைகளின் கீழ் காணப்படாத ஓர் அசாதரண வகையான வேதியியல் பிணைப்பு ஆகும். மிக அதிகமான காந்த வெளிகளில் மட்டுமே இவ்வேதியியல் பிணைப்பு உருவாகிறது. பொதுவாக, அணுக்கள் மற்றும் மூலக்கூறுகள் காந்த வெளியில் இணை நிலையில் இருப்பது இயல்பாகும். ஆனால் மிக வலுவான காந்தப் புலங்களில் மூலக்கூறுகள் இணை நிலைக்குப் பதிலாக செங்குத்து நிலைக்குத் திரும்புகின்றன. வெண் குறுமீன் போன்ற விண்மீன்களில் 10<sup>5</sup> டெசுலா என்ற மிக வலுவான காந்தப்புலம் இருப்பதால் திரும்பும் மூலக்கூறுகளின் எலக்ட்ரான்கள் இடையே ஒரு கவர்ச்சி விசை தோன்றும் என்றும், இவ்விசையே செங்குத்து பாரா காந்தப் பிணைப்பு என்றும் கருதப்பட்டது. மிகவும் வலுவான காந்தப்புலத்தில், மூலக்கூறுகளில் உள்ள கிளர்வடைந்த எலக்ட்ரான்கள் நிலைப்படுத்தப்படுகின்றன. , இதனால் இந்த மூலக்கூறுகள் காந்தப்புலத்திற்கு இணையாக இருப்பதை கைவிட்டு அதற்கு செங்குத்தாக அமைந்திருக்கின்றன. பொதுவாக ஒரு வெண்குறுமீன் நட்சத்திரத்திற்கு அருகில் உள்ள தீவிர வெப்பநிலையில், மிகவும் பொதுவான மூலக்கூறு பிணைப்புகள் உருவாக முடியாது. மாறாக ஏற்கனவே உள்ளவையும் சிதைவடைகின்றன.
# குந்தன் குமார்

**குந்தன் குமார்** (*Kundan Kumar*) இந்தியாவைச் சேர்ந்த ஓர் அரசியல்வாதியாவார். 1978 ஆம் ஆண்டில் இவர் பிறந்தார்.
# குந்தன் குமார்

## ஆரம்பகால வாழ்க்கை

குந்தன் குமார் பீகார் மாநிலம் பெகுசராய் மாவட்டத்தைச் சேர்ந்தவர். உபேந்திர பிரசாத் சிங்கின் மகனாக அறியப்படுகிறார். 2004 ஆம் ஆண்டு புனேவில் உள்ள சர்வதேச வணிகம் மற்றும் ஊடகப் பள்ளியில் மேலாண்மை மற்றும் ஊடகத்தில் முதுகலைப் பட்டப்படிப்பை முடித்தார்.
# குந்தன் குமார்

## அரசியல் வாழ்க்கை

2020 ஆம் ஆண்டு நடைபெற்ற பீகார் சட்டமன்றத் தேர்தலில் பாரதிய சனதா கட்சியை பிரதிநிதித்துவப்படுத்தி பேகூசராய் சட்டமன்றத் தொகுதியில் போட்டியிட்டு வெற்றி பெற்றார். தேர்தலில் 74,217 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சியின் வேட்பாளர் அமிதா பூசனை 4,554 வாக்குகள் வித்தியாசத்தில் தோற்கடித்தார்.
# 2-பீனைல்-1-பென்சோதயோபீன்

**2-பீனைல்-1-பென்சோதயோபீன்** (*2-Phenyl-1-benzothiophene*) என்பது C<sub>14</sub>H<sub>10</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். அரோமாட்டிக் சேர்மமான இது மருந்து உற்பத்தியில் இடைநிலைப் பொருளாகப் பொதுவாகப் பயன்படுத்தப்படுகிறது. அல்சைமர் நோய்க்கு சிகிச்சையளிக்கப் பயன்படுத்தப்படும் மருந்துகளில் இச்சேர்மத்தின் வழிப்பெறுதிகள் உள்ளன. மேலும் இதன் அமைப்பு தேர்ந்தெடுக்கப்பட்ட ஈசுட்ரோசன் ஏற்பி பண்பேற்று மருந்துகளான ரலாக்சிஃபீன் மற்றும் அர்சாக்சிஃபீன் ஆகியவற்றில் உள்ளது.  
மருந்துத் துறையில் இதன் பயன்பாடுகளுக்கு கூடுதலாக, 2-பீனைல்-1-பென்சோதயோபீன் என்பது பூச்சிக்கொல்லித் தயாரிப்பில் ஓர் இடைநிலைப் பொருளாகும். பொதுவாக, 2-பீனைல்-1-பென்சோதயோபீன் மூன்று தயாரிப்பு முறைகள் மூலம் உற்பத்தி செய்யப்படுகிறது:
1. பென்சோதயோபீனின் அரைலேற்ற வினை;
1. 2-பென்சோதயோபீன் போரோனிக் அமிலத்திற்கும் பென்சீன் கொடையளிக்கும் சேர்மத்திற்கும் இடையிலான இணைப்பு வினை;
1. அரோமாட்டிக்கு மூலக்கூறுகளின் வளையமாதல் வினை என்பன இத்தயாரிப்பு முறைகளாகும்.